< Linux

Bugzilla szerver

Szerző: Sallai András

Copyright © 2023, Sallai András

Licenc: CC Attribution-Share Alike 4.0 International

Web: https://szit.hu

A Bugzilla-ról

A Bugzilla egy fejlett, Perl nyelven írt hibakövető rendszer, a hibajelzések fogadására, kezelésére. Webes felületet biztosít a hibák bevitelére, kezelésére.

Szükséges szoftverek telepítése

apt install mariadb-server
apt install apache2

Az adatbázis kezeléséhez használhatunk PhpMyAdmint:

apt install phpmyadmin

Vagy telepíthető csomagból is. Használatához viszont szükség van php-ra is:

apt install php8.1 php8.1-mysql

A PHP verziószáma cserélendő az aktuálisra.

Bugzilla függőségek

apt install apache2 build-essential git libcgi-pm-perl libdatetime-perl libdatetime-timezone-perl libdbi-perl libdbix-connector-perl libdigest-sha-perl libemail-address-perl libemail-mime-perl libemail-sender-perl libjson-xs-perl liblist-moreutils-perl libmath-random-isaac-perl libtemplate-perl libtimedate-perl liburi-perl libmariadb-dev-compat libdbd-mysql-perl mariadb-server

Beállítások

Vegyünk fel egy bugs nevű adatbázist, és hozzá egy bugs nevű felhasználót a MariaDB szerveren.

Állítsuk be az apache2-t. Hozzuk létre a következő állományt:

/etc/apache2/conf.d/bugzilla

Tartalma a következő legyen:

Alias /bugzilla/ /var/www/bugzilla-4.4.6/ Alias /bz/ /var/www/bugzilla-4.4.6/ <Directory /var/www/bugzilla-4.4.6> AddHandler cgi-script .cgi Options +ExecCGI +FollowSymLinks DirectoryIndex index.cgi index.html AllowOverride Limit FileInfo Indexes Options </Directory>

Bugzilla telepítése

A wheezy Debiannak már nem része bugzilla. Töltsük le a w3m böngészővel. Az alaprendszert feltelepítettük, akkor ez a karakteres böngésző is települt. Indítása:

w3m http://bugzilla.org

Ezen hogyan írásakor a bugzilla 4.4.6-os verziója érhető el.

Csomagoljuk ki a letöltött bugzilla csomagot.

Több scriptet is találunk benne a telepítés segítéséhez.

Perl csomagok

Ellenőrizzük milyen Perl csomagok hiányoznak:

./checksetup.pl

Nekem nagyon sok modul hiányzott. A következő paranccsal telepítsük:

install-module.pl --all

Bugzilla beállítás

Be kell állítani a /var/www/bugzilla-4.4.6/localconfig állományba a következő változókat:

$webservergroup = 'www-data';

$db_name = 'bugs';

$db_user = 'bugs';

$db_pass = '12345';

Futtassuk újból a setup ellenőrzőt:

./checksetup.pl

Most befog kérni egy e-mail címet és egy jelszót. Ez lesz az adminisztrátor jelszava.

joska@localhost.localdomain
atitok

A jelszónak minimum 6 karakternek kell lennie.

Természetesen az e-mail címet és jelszót ki kell javítani.

Levelezőszerver

A bugzilla számára levelezőszerverre is szükség van. A Debian alapú rendszerekben az exim4 alapértelmezetten telepszik az alaprendszerrel, amit én lecseréltem postfix-re:

apt install postfix

Használat

Távoli gépről:

firefox szerver_ip_cime/bz/